Willy Brandts Vej 17, 2450 København SV
Velbeliggende hjørnelejemål med udsigt til kanalen
Sagsnummer: 289643Type : Detailhandel/butik
Lejemålet er beliggende på Myrholm, som er en del af det nye hippe område på Enghave Brygge. Enghave Brygge består af 11 nyanlagte øer, som når de er fuldt udbyggede vil rumme 2.600 nye boliger og 1.600 arbejdspladser. Der bor allerede over 1.000 mennesker på Engholmene. Området forventes at være fuldt udbygget om 5 år, og vil udover de mange nye boliger også indeholde mange nye arbejdspladser i form af dagligvarebutikker, en daginstitution, restauranter, caféer, kontorer og hoteller. I 2024 vil Metro-stationerne på Fisketorvet og Enghave Brygge stå færdige. I gåafstand finder man Fisketorvets Shoppingcenter "Copenhagen Mall" og Dybbølsbro Station. Lejemålet på 115 m² kan anvendes til serviceerhverv såsom frisør, klinik, behandler eller lignende. Lokalet er regulært med store glasfacader og udsigt til kanalerne. Til lejemålet hører eksklusiv brugsret til udeserveringsareal på 15,5 m². Ejendommen er energimærket med karakteren A2015.